बढ़ते स्मार्टफोन क्रेज को ध्यान में रखते हुए चीनी स्मार्टफोन निर्माता कंपनियां इन दिनों भारत में किफायती कीमत और शानदार फीचर्स के साथ एक से बढ़कर एक स्मार्टफोन लॉन्च कर रही हैं. इसी कड़ी को आगे बढ़ाते हुए चीनी मोबाइल कंपनी OnePlus जल्द ही OnePlus 6T स्मार्टफोन लॉन्च कर सकता है. इसी बीच ऐसी खबर आई है कि कंपनी अपने इस स्मार्टफोन के साथ Bullet Wireless Headphones भी लॉन्च कर सकती है. इस FCC के वेबसाइट पर देखा गया है. जिसकी मॉडल संख्या BT 32 B है जो मूलरूप से (BT 31 B) की तरह ही होगा.इस नए Bullet Wireless headphones की क्या खासियत होगी फ़िलहाल इसके बारे में कोई जानकारी नहीं मिल पायी है, लेकिन ऐसा माना जा रहा है कि कंपनी के इस हेडफोन्स का ऑडियो काफी अच्छी हो सकता है.बता दें कि, हाल ही में OnePlus 6T प्रीमियम फोन की स्पेसिफिकेशन लीक हुई है, जिसके अनुसार फोन में लेटेस्ट वाटरड्रॉप नॉच डिस्प्ले दिया जा सकता है. लीक हुई तस्वीर में ट्रिपल रियर कैमरा सेटप भी दिखाई दे रहा है. खबरों की मानें तो इस फोन की कीमत करीब 39,500 रुपए हो सकती है जिसे 17 अक्टूबर को 11 बजे लॉन्च किया जा सकता है. बॉक्स में एक स्केच देखा जा सकता है जो डिवाइस के फ्रंट का खुलासा करता है जहां वॉटरड्राप नॉच और इन-डिस्प्ले फिंगरप्रिंट सेंसर दिखाई देता है.